पाएं अपने शहर की ताज़ा ख़बरें और फ्री ई-पेपरडाउनलोड करें
रुदावल-बसेडी राजमार्ग स्थित गांव तरसूमा के पास चलती कार में अचानक आग लग गई। कार से आग की लपटे निकलते ही कार चालक ने तुरन्त कार को रोककर साथ बैठे भाई को बाहर निकालकर जान बचा ली। सूचना पर पहुंची दमकल ने आग पर पूर्ण रूप से काबू पाया।
फायरमैन धर्मेंद्र चौधरी ने बताया कि रुदावल थाना क्षेत्र के गांव माडापुरा निवासी नरेश कुमार अपने भाई के साथ कार में सवार होकर बसेडी की तरफ जा रहे थे कि गांव तरसूमा के पास शार्ट सर्किट से चलती कार में आग लग गई। कार से आग की लपटें व धुंआ को देख नरेश कुमार ने कार को तुरन्त सड़क पर रोक दिया।
दोनों भाई ने आफन-फानन में कार से बाहर निकलकर जान बचा ली। उन्होंने मिट्टी डालकर आग बुझाने का प्रयास किया, लेकिन कार में आग ने भीषण रूप ले लिया। जिस पर उन्होंने सहायता के लिए दमकल को सूचना दी। दमकल ने तुरन्त मौके पर पहुंचकर आग पर पूर्ण रूप से काबू पा लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn